钦定古今图书集成/历象汇编/历法典/第061卷 > 图
## 钦定古今图书集成/历象汇编/历法典/第061卷 > 图

以上二者皆有距度则皆不食于交点皆偏食也若第四图太阴食甚时绝无距度则月心与景心皆会于甲甲乙为半景径甲戊为半月径两半径并为甲丙设甲乙丙为黄道甲丁为白道太阴从丁行以戊

边至甲己，全入于丁甲半景之内矣。又行至边及戊，
乃食甚，故更得甲、戊为既内分，总得丁、戊两半，径并
为此食之分。此月食之最大，食于交点者也，正食也。

食分二类

求食分之大几何，有二类：其一为天周度数之分，如
上文所论者皆是也。月食之最大者，可得一度○四
分有奇。其一为太阴本径之分，则惟历家所命。如命
月体之全径为十二平分，则最大食得二十二分五
十四秒也；如命为十平分，则最大食得一十九分○五秒也。又此二类者，皆系太阴及地景之视径，虽距
度同分，而大小多寡，犹多变易。设距度恒为二十五
分，因太阴自行在最高，得月食度数之分为三十三
分一十五秒；太阴在最庳，得食度数分为三十九分
二十○秒。其自行在一宫或在一十一宫。〈俱近最高〉得三
十三分三十八秒。在二或十宫，得三十四分三十六
秒。在三或九宫，得三十六分。在四或八宫，得三十七
分三十○秒，在五或七宫。〈俱近最庳〉得三十八分四十五
秒。如前法，以太阴半径半景并，每去减二十五分，即
得此食分之数。他距度依此推之，其所繇渐渐有差
者，则因太阴距其最高，愈远即视径愈大故也。又平
分本径亦有多寡，有大小。盖太阴在最庳，其全体之
天度分为三十四分四十○秒，得平径一十○分。设
食甚正在交点，无距度，则二径折半，得天度一度○
四分二十○秒。推总食之平径分，得一十八分三十
四秒而一，平径分当天度三分二十八秒。又设太阴
在高庳之中，食甚距度如前，其平径亦一十○分。以
两半径推总食，得一十八分四十四秒而一，平径分
当天度三分一十五秒。与前不同，则以视径，故更设
太阴在最高，其视径更小，仅得天度三十○分三十
○秒。食甚在交皆如前，亦得平径一十○分。而所推
总食分更多于前，为一十九分○五秒，则一平径分
当天度三分○三秒。可见距度同、平分径同而食分
不同者，月自行有高庳，其去地之远近异，视径亦异
故也。

求月食径分

“太阴入景”，以本径分明暗之限，为人目所见之分。若